**ANGLEŠČINA – OCENJEVANJE ZNANJA**

**KDAJ BOMO ZNANJE PREVERJALI IN OCENJEVALI?**

* Prihodnji teden, ko se vrnemo v šolo, bomo znanje utrjevali in preverjali.
* **Od 25. 5.** dalje pa **bomo znanje ocenjevali**.

**KAJ BOMO OCENJEVALI?**

* Pri angleščini bomo ocenjevali tisto, kar smo se v šoli učili, že preden smo morali ostati doma in smo imeli namen ocenjevati v mesecu marcu.
* Ocenjevanje bo **ustno**.
* **S pomočjo miselnega vzorca**, ki si ga že pripravil/-a v šoli ali doma, **se boš predstavil/-a sošolcem in sošolkam**, tako, kot smo vadili pri urah angleščine in kot si že vadil/-a doma.
* Na miselnem vzorcu imaš lahko narisane sličice, ki ti pomagajo pri predstavitvi, ne smeš pa imeti napisanih celih povedi. *(Za pomoč glej predstavitev deklice Samante v zvezku.)*
* Ocenjevali bomo tudi,   **ali znaš postaviti** **vprašanja**, ki smo se jih učili in **ali znaš odgovoriti na ta vprašanja**. *(Za pomoč glej učni list z bonbončki v zvezku.)*

Vse to smo veliko vadili, tako da verjamem, da ne boš imel/-a večjih težav. ☺